
איזו מפלגה עומדת מאחורי הסלוגן #שיבוא!
בעיצומה של המערכה השניה של מערכת הבחירות רוויית השנאות והקיטוב בין הזרמים השונים בעם, עשרות פעילים בעלי חזות חרדית פשטו על רחובות עיר הבירה ירושלים ברכב אספנות מיוחד כשהם מחלקים לעוברים ושבים מאות סטיקרים מדבקות ודגלים בצבעי טורקיז ולבן תחת הסלוגן #שיבוא! כשגולת הכותרת הביקור בסמטאות שוק מחנה יהודה.
אין מדובר בקמפיין סטנדרטי של אחת המפלגות הרצות לכנסת, כי אם בצילומי וידאו-קליפ ללהיט פופ חסידי חדש של כוכב הזמר החסידי אבי אילסון שנקרא "שיבוא".

העוברים ושבים ובעלי הבסטות המסוקרנים ששמעו את מילות השיר: "למרות כל הצרות ועול הגלויות... עוד לא אבדה האמונה..." הצטרפו למעגלי הריקודים ויצרו ביחד פסיפס אנושי מיוחד ומרגש של צעירים לצד מבוגרים, ליטאים לצד חסידי חב"ד, חרדים לצד חילוניים שמראים ומוכיחים למנהיגים שלנו שרב המחבר על המפריד...
צפייה מהנה!
      תומר כהן מיתוג תקשורתי ויחסי ציבור

